CELEX: 32017R0748
Language: lv
Date: 2016-12-14 00:00:00
Title: Komisijas Deleģētā regula (ES) 2017/748 (2016. gada 14. decembris), ar ko groza Eiropas Parlamenta un Padomes Regulas (ES) Nr. 510/2011 I pielikumu, lai ņemtu vērā izmaiņas to jauno vieglo kravas automobiļu masā, kas reģistrēti 2013., 2014. un 2015. gadā (Dokuments attiecas uz EEZ. )

29.4.2017   
            
            
               LV
            
            
               Eiropas Savienības Oficiālais Vēstnesis
            
            
               L 113/9
            
         KOMISIJAS DELEĢĒTĀ REGULA (ES) 2017/748
   (2016. gada 14. decembris),
   ar ko groza Eiropas Parlamenta un Padomes Regulas (ES) Nr. 510/2011 I pielikumu, lai ņemtu vērā izmaiņas to jauno vieglo kravas automobiļu masā, kas reģistrēti 2013., 2014. un 2015. gadā
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2011. gada 11. maija Regulu (ES) Nr. 510/2011 par emisiju standartu noteikšanu jauniem vieglajiem kravas automobiļiem saistībā ar Savienības integrēto pieeju vieglo transportlīdzekļu CO2 emisiju samazināšanai (1) un jo īpaši tās 13. panta 5. punktu,
   tā kā:
   
               (1)
            
            
               Vidējās masas vērtība, ko izmanto, lai aprēķinātu īpatnējās CO2 emisijas katram jaunam vieglajam kravas automobilim, ik pēc trim gadiem ir jākoriģē, lai ņemtu vērā izmaiņas to jauno automobiļu vidējā masā, kuri ir reģistrēti Savienībā.
            
         
               (2)
            
            
               Kā izriet no to jauno vieglo kravas automobiļu pašmasas monitoringa datiem, kas reģistrēti 2013., 2014. un 2015. kalendārajā gadā, vidējā masa ir palielinājusies, un tāpēc Regulas (ES) Nr. 510/2011 I pielikuma 1. punkta b) apakšpunktā minētā M0 vērtība būtu jākoriģē.
            
         
               (3)
            
            
               Jaunā vērtība būtu jānosaka, ņemot vērā tikai tās vērtības, ko attiecīgie transportlīdzekļu ražotāji ir varējuši verificēt, bet neieskaitot aprēķinos vērtības, kas acīmredzami bija kļūdainas, t. i., vērtības virs zem 500 kg, kā arī vērtības, kas attiecas uz transportlīdzekļiem, kuri neietilpa Regulas (ES) Nr. 510/2011 darbības jomā, tostarp transportlīdzekļiem ar standartmasu virs 2 840 kg. Turklāt jaunā vērtība ir noteikta, pamatojoties uz vidējo svērto rādītāju, kas noteikts, ņemot vērā reģistrēto jauno automobiļu skaitu katrā no atsauces gadiem.
            
         
               (4)
            
            
               Pamatojoties uz iepriekš minēto, M0 vērtība, kas jāpiemēro no 2018. gada, būtu jāpalielina par 60,4 kg, t. i., no 1 706,0 uz 1 766,4,
            
         IR PIEŅĒMUSI ŠO REGULU.
   1. pants
   Regulas (ES) Nr. 510/2011 I pielikuma 1. punkta b) apakšpunktu aizstāj ar šādu:
   
      “no 2018. gada:
      īpatnējās CO2 emisijas = 175 + a × (M – M0),
      kur:
      
                  M
               
               
                  =
               
               
                  transportlīdzekļa masa kilogramos (kg),
               
            
                  M0
                  
               
               
                  =
               
               
                  1 766,4,
               
            
                  a
               
               
                  =
               
               
                  0,093;”.
               
            
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 14. decembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 145, 31.5.2011., 1. lpp.